google/wiki40b huggingface dataset:
Mehdi Mahdavikia

Karier kelab

Mahdavikia mula bermain untuk kelab Persepolis di negara asalnya, Iran sebelum berpindah ke VfL Bochum di Jerman. Selepas Bochum turun liga, dia menyertai Hamburg dimana dia kekal bersama kelab itu selama lapan musim. Dia dianugerahkan Pemain Terbaik Hamburg pada tahun 2003 dan 2004.
Pada 8 Jun 2007, dia menandatangani kontrak 3- tahun bersama Eintracht Frankfurt. Selepas 255 perlawanan (26 gol, 55 bantuan gol) di Bundesliga bersama HSV, Bochum dan Eintracht Frankfurt, dia meninggalkan Jerman untuk menyertai Steel Azin pada bulan Januari 2010.
Pada 4 Julai 2011, Mahdavikia menandatangani kontrak bersama Damash Gilan tetapi dia menyertai Persepolis di pertengahan liga. Dia melanjutkan kontraknya bersama Persepolis untuk satu lagi musim pada 19 Jun 2012. Pada 2 Mac 2013, dia mengumumkan bahawa dia akan bersara pada akhir musim 2012-13.

Karier antarabangsa

Pada tahun 2003, dia dianugerahkan Pemain Terbaik Asia oleh Konfederasi Bola Sepak Asia. Dia juga merupakan pemain yang membuat bantuan gol terbanyak ketika Piala Asia AFC 2004. Dia telah bermain dalam empat edisi Piala Asia (1996, 2000, 2004, 2007) dan dua Piala Dunia (1998, 2006).
Roti bulan sabit

Roti bulan sabit (bahasa Inggeris: croissant) (IPA: [kʁwa'sɑ̃] dengar  merupakan sejenis pai yang berasal dari Perancis, dinamakan kerana bentuknya serupa dengan sabit. Membuat roti bulan sabit dengan tangan memerlukan tahap kesabaran kerana ianya dapat memakan waktu dalam tempoh beberapa hari. Ketika ini roti bulan sabit dalam jumlah yang besar biasanya dibuat dengan menggunakan mesin.
Di Perancis, roti bulan sabit biasanya dijual tanpa isi dan dimakan tanpa tambahan mentega. Di negara-negara lain, roti bulan sabit juga diisi dengan coklat, daging, dan sebagainya.
Saint-Gengoux-le-National

Saint-Gengoux-le-National ialah komun di jabatan Saône-et-Loire dan di kawasan Bourgogne di timur Perancis.
Grand Prix Australia 2013

Latar belakang

Selepas HRT F1 meninggalkan Formula Satu pada bulan Disember 2012, terdapat 22 kereta yang akan memulakan setiap perlumbaan pada musim ini, daripada 24 kereta, dan ini telah menyebabkan sedikit perubahan dilakukan pada sesi kelayakan. Kini enam kereta akan disingkirkan daripada sesi kelayakan pertama, bukan tujuh. Enam kereta lagi akan disingkirkan pada sesi kedua manakala sesi ketiga tidak mengalami sebarang perubahan.
Penggunaan DRS juga telah dihadkan bagi musim ini. Pemandu kini hanya boleh menggunakan DRS pada bahagian litar yang dibenarkan sahaja.
Pembekal tayar, Pirelli, menyediakan tayar sebatian supersoft dan sederhana untuk perlumbaan, berbanding pemilihan tayar sebatian lembut dan sederhana yang ditawarkan pada tahun 2012.
Ayam hutan kelabu

Taburan

Spesis ini banyak dijumpai di semenanjung India dan mengunjur sehingga ke Gujarat, Madhya Pradesh dan selatan Rajasthan. Taburan populasi spesis ini dan ayam hutan Merah sedikit bertindih di sepanjang sempadan utara taburan populasi ini.
Ferdinand Cohn

Ferdinand Julius Cohn (24 Januari 1828 – 25 Jun 1898) adalah seorang ahli biologi berkerakyatan Jerman. Beliau merupakan salah satu penyelidik bakteriologi dan mikrobiologi moden.
Ferdinand J. Cohn lahir di Breslau, Wilayah Silesia, Prusia (kini Wroclaw, Poland). Bapanya, Issak Cohn, adalah seorang ahli perniagaan yang berjaya. Pada usia 10 tahun Ferdinand mengalami penurunan pendengaran yang alasannya tidak diketahui. Pada usia 16 tahun beliau mempelajari ilmu botani melalui Heinrich Goppert di Universiti Breslau. Disebabkan latar belakang beliau berketurunan Yahudi, beliau tidak boleh mengambil ujian akhir di Breslau. Beliau kemudiannya berpindah ke Universiti Berlin. Pada tahun 1847, ketika berusia 19 tahun, beliau menamatkan sarjana botani di Berlin. Beliau terus mempelajari botani di Berlin sehingga beberapa tahun kemudian dan banyak bertemu dengan ilmuwan penting pada zamannya.
Sumber Jaya, Kumpeh Ulu

Poskod

Poskod yang digunakan di Sumber Jaya adalah 36373. Terdapat 17 buah desa di dalam daerah kecamatan Kumpeh Ulu.
Canberra

Canberra ialah ibu kota Australia yang terletak di Jajahan Utama Australia, 300 km barat daya Sydney dan 650 km timur laut Melbourne. Letaknya di antara dua bandar terbesar di Australia dipilih pada 1908 sebagai tolak ansur bagi persaingan Melbourne dan Sydney untuk menjadi ibu kota. Bandar ini dirancang oleh arkitek Chicago, Walter Burley Griffin, dan pembinaannya bermula pada tahun 1913.
Dengan jumlah penduduk sekitar 339.000 (2004), Canberra adalah bandar ketujuh terbesar di Australia dan kota di daerah pedalaman yang paling besar. Sebagai pusat pemerintahan, di Canberra terdapat Bangunan Parlimen Australia dan berbagai jabatan kerajaan. Sungguhpun begitu, peranan sebagai pusat ekonomi dipegang oleh Sydney dan Melbourne.

Demografik

Pada tahun 2003, penduduk Canberra berjumlah 323.004 orang dengan kepadatan 401 jiwa/km², tergolong paling padat berbanding bandar-bandar lain di Australia. Census tahun 2001 menunjukkan bahwa 1.2% penduduk Canberra adalah orang-orang asli sedangkan 21.6% adalah pendatang yang lahir di luar Australia. Kelompok pendatang terbesar adalah dari negara-negara Bahasa Inggeris, yang terramai British dan New Zealand. Pendatang-pendatang lain juga datang dari Jerman, Skotlandia, Itali, dan Vietnam.
Penduduk Canberra kebanyakan adalah yang berusia muda dan berpendidikan. Usia rata-rata penduduknya adalah 32 tahun dan penduduk yang berusia di atas 65 tahun berjumlah 8.3%. Bahasa ibu yang paling umum adalah bahasa Inggeris namun penggunaan bahasa lainnya seperti bahasa Tionghoa, bahasa Itali, dan Bahasa Croatian juga lazim digunakan.
Pemakanan seimbang

Karbohidrat

Karbohidrat menyediakan sumber tenaga yang utama yang diserap segera ke dalam sistem tubuh manusia. Karbohidrat menyumbangkan kira-kira 50%daripada pengambilan tenaga yang diperlukan oleh tubuh manusia. Karbohidrat terdiri daripada gula (gula, glukos, sirap, madu, laktos), kanji (tepung gandum, kanji, kentang, ubi kayu dan kanji tulin koko) dan beberapa selulosa, gam dan pektin. Karbohidrat banyak terdapat dalam bijiran seperti beras, gandum , dan sepertinya.

Protein

Protein mengandungi beberapa zat seperti asid amino. Protein kelas pertama kebanyakannya boleh diperolehi daripada haiwan. Sementara protein sayuran pula mengandungi protein kelas kedua dan sedikit protein kelas pertama.

Lemak

Lemak menyediakan lebih dua kali ganda nilai kalori yang diperolehi daripada karbohidrat dan menjadi sumber utama lemak tubuh. Sebenarnya lemak penting kepada manusia kerana merupakan tenaga yang tersimpan di dalam tubuh yang diperlukan untuk menjalankan sebarang aktiviti.Selain itu,lemak berperanan sebagai penebat dengan menghalang haba keluar daripada badan dan membantu memanaskan badan apabila seseorang terdedah kepada suhu persekitaran yang terlalu sejuk. Secara purata, lemak membekalkan 355 daripada pengambilan tenaga. Lemak juga mengandungi vitamin larut lemak dan asid lemak yang penting kepada penyatuan selaput sel.
Pengambilan lemak yang berlebihan boleh memudaratkan kesihatan badan.Hal ini kerana lemak yang tidak digunakan akan disimpan dalam badan dan menyebabkan berat badan bertambah dan menjadikan seseorang itu gemuk.Lemak yang berlebihan juga boleh menyebabkan saluran arteri tersumbat dan menyebabkan penyakit jantung koronari.

Galian

Zat galian yang mengandungi kompaun bukan organik yang penting kepada pemakanan manusia. Ia berperanan dalam pembentukan struktur tulang dan unsur yang diperlukan dalam tisu organik dan cairan badan seperti hemoglobin darah. Zat mineral banyak terdapat dalam susu dan telur. Ia juga banyak terdapat dalam buah dan sayuran.

Vitamin

Vitamin adalah bahan kimia yang terkandung dalam kebanyakan makanan. Ia membantu tubuh mengurai dan menggunakan unsur asas makanan, protein, karbohidrat dan lemak. Sesetengah vitamin turut terbabit dalam penghasilan sel darah, hormon, bahan genetik dan kimia dalam system saraf. Tidak seperti karbohidrat, protein dan lemak, vitamin dan mineral tidak membekalkan kalori tetapi membantu badan mendapatkan tenaga dari tubuh. Maka pengambilan protein amat penting untuk kesihatan tubuh badan manusia.

Pelawas

Serat atau pelawas dalam diet permakanan membantu penghadaman dan mengelak sembelit. Sayuran dan buah segar (termasuk buah kering) dan bijiran merupakan sumber serat penting. Untuk meningkatkan kebaikan serat, amat penting untuk minum banyak air.
Egao YES Nude

Penerbit

Lirik: Tsunku

Komposer: Tsunku

Senarai Lagu

01. 笑顔YESヌード (Egao YES Nude)

02. サヨナラのかわりに (Sayonara no Kawari ni)

03. 笑顔YESヌード（Instrumental） (Egao YES Nude (Instrumental))

Senarai Lagu Single V DVD

01. 笑顔YESヌード (Egao YES Nude)

02. 笑顔YESヌード(Dance Shot Ver.) (Egao YES Nude (Dance Shot Ver.))

03. メイキング映像 (Making of)
Kapringan

Poskod

Poskod yang digunakan di Kapringan adalah 45284. Terdapat buah desa di dalam daerah kecamatan Krangkeng.
Albert Hofmann

Albert Hofmann (11 Januari 1906 – 29 April 2008) ialah seorang saintis berbangsa Swiss yang terkenal sebagai orang pertama yang mensintesis, memakan dan mempelajari kesan psidelik drug dietilamida asid lisergik (LSD). Hoffman juga orang yang pertama yang mengasing, mensintesis dan menamakan sebatian cendawan psikedelik utama, psilosibin dan psilosin. Beliau menghasilkan lebih daripada 100 rencana saintifik dan juga beberapa buah buku, termasuk LSD: My Problem Child ("LSD: Anak Bermasalah Ku"). Pada tahun 2007, beliau berkongsi pangkat pertama, dengan Tim Berners-Lee, dalam senarai 100 orang bergeliga yang masih hidup anjuran akhbar The Telegraph, United Kingdom.
Zehrental

Zehrental merupakan sebuah kawasan perbandaran terletak di daerah Stendal, Saxony-Anhalt, Jerman.
Mukim Bendang Nyior

Pentadbiran

Mukim Bendang Nyior merupakan salah sebuah mukim yang terdapat dalam negeri Kelantan, dan juga merupakan satu dari mukim yang terletak dalam pentadbiran Jajahan Tanah Merah.
Kampong Bukit Kechil

Poskod

Poskod yang digunakan di Kampung Bukit Kechil, Merlimau, Melaka ialah 77300.
Sekolah Jenis Kebangsaan (C) Chung Shan, Pulau Pinang

Pencapaian

badminton peringkat zon daerah balik pulau tempat kedua pada 2011.
Signes, Var

Signes ialah sebuah komun yang terletak di komun Var di wilayah Provence-Alpes-Côte d'Azur tenggara Perancis.
Piedramillera

Piedramillera merupakan sebuah kawasan perbandaran yang terletak di Sepanyol dalam wilayah Navarre.
Linggamulya

Poskod

Poskod yang digunakan di Linggamulya adalah 46464. Terdapat buah desa di dalam daerah kecamatan Leuwisari.
Kampung Redan

Poskod

Poskod yang digunakan di Kampung Redan, Jerantut, Pahang ialah 27010.
Cibetok

Poskod

Poskod yang digunakan di Cibetok adalah 15620. Terdapat 8 buah desa di dalam daerah kecamatan Gunung Kaler.
Hähnichen

Hähnichen merupakan sebuah kawasan perbandaran terletak di daerah Görlitz, Saxony, Jerman.
Sultan Muhammad Jiwa Zainal Adilin Mu'adzam Shah II

Sultan Muhammad Jiwa Zainal Adilin Mu'adzam Shah II  adalah Sultan Kedah ke-19. Baginda merupakan putera kepada Sultan Abdullah al-Mu’azzam Shah dan Che Puan Paduka Bonda Wan Nang Mas binti Sultan Muhammad Abdul Jalil Karimullah Mualim Shah (Raja Patani)
Setelah lamanya merantau bersama gurunya, Tuan Syeikh Abdul Jalil dan Hafiz Sab, maka timbul rasa kerinduan di hati baginda untuk pulang ke Kedah bagi melihat ayahanda dan bonda tercinta
Pada 28 Julai 1710, baginda mengajak Tuan Syeikh dan Hafiz Sab datang ke Kedah
Baginda, Tuan Syeikh dan Hafiz Sab telah belayar dengan menaiki baghalah milik orang Maskat dari India dan menuju ke Asia Tenggara
Baghlah baginda telah tiba di Pelabuhan Mergui, Burma dan ketika itu kapal Dato’ Seri Indera Segara Shahbandar juga singgah di situ dalam misi mencari baginda
Di hari kedua, Dato’ Seri Indera Segara Shahbandar bersama dua orang kanan menaiki sampan ke baghalah baginda untuk bertemu Tuan Syeikh
Apabila masuk ke baghalah, baginda telah mengenali beliau dan menegurnya
Maka Dato’ Seri Indera Segara Shahbandar memaklumkan berita kemangkatan ayahandanya kepada baginda lalu disambut dengan tangisan
Tuan Syeikh dan Hafiz Sab amat terkejut apabila dimaklumkan bahawa baginda adalah putera Sultan Kedah dan pewaris takhta
Berita penemuan baginda akhirnya sampai kepada Raja Laksamana dan Raja Bendahara
Rombongan kepulangan baginda tiba di Kuala Bahang dan disambut dengan penuh istiadat
Pada 13 Oktober 1710, baginda telah dimasyhurkan sebagai Sultan Kedah ke-19 dan bersemayam di Kota Bukit Pinang
Baginda mengangkat puteranya, Tengku Long Putera sebagai Raja Tanah dan Tengku Anjang (Raja Laut)
Baginda telah memperkenalkan matawang emas dan perak bagi kegunaan perdagangan dalam negeri Kedah
Baginda bermuafakat bersama Jemaah menteri untuk mengangkat Hafiz Sab sebagai Kadi bergelar Dato’ Maharaja Qadi dan Tuan Syekh Abdul Jalil Al Mahdi (Mufti)
Baginda bermuafat dengan Jemaah menteri untuk membangunkan sebuah kota batu yang diberi nama Kota Setar
Pada 30 Disember 1735, baginda bersama kaum kerabat dan Jemaah menteri telah berhijrah ke Kota Setar dan bersemayam di sana
Tahun 1738, baginda bermuafat dengan Jemaah menteri untuk membangunkan Kota Anak Bukit di Anak Bukit
Baginda juga membina Kota di Seberang Akar Peluru
Baginda bermuafakat dengan Jemaah menteri untuk mengangkat Tengku Abdullah sebagai pewaris takhta dan Tengku Dhiauddin (Raja Muda) memerintah Kayang hingga ke Setul
Pada 5 Jun 1740, istiadat pertabalan Tengku Abdullah sebagai pewaris takhta dan Tengku Dhiauddin (Raja Muda Kedah)
Tengku Long Putera berasa dukacita dan mengambil keputusan belayar ke Jambi manakala Tengku Anjang pula ke Padang Pariaman, Sumatera
Pada 7 April 1761, baginda telah melepaskan takhta kerana sedih penghijrahan kedua-dua anakandanya itu
Tengku Abdullah dimasyhurkan sebagai Pemangku Raja bergelar sultan
Pada bulan Mac 1771, baginda telah berhijrah ke Kangar apabila tentera Bugis bertindak menyerang Kota Kuala Kedah dalam usaha menjatuhkan kerajaan
Pada 23 September 1778, baginda telah mangkat akibat kegeringan dan dimakamkan di Makam Diraja Langgar
Teluk Leban

Poskod

Poskod yang digunakan di Teluk Leban adalah 36655. Terdapat 21 buah desa di dalam daerah kecamatan Maro Sebo Ulu.
Duren Jaya

Poskod

Poskod yang digunakan di Duren Jaya adalah 17111. Terdapat 4 buah desa di dalam daerah kecamatan Bekasi Timur.
Irisviel von Einzbern

Irisviel von Einzbern (アイリスフィール・フォン・アインツベルン Airisufīru fon Aintsuberun) merupakan seorang watak fiksyen daripada sebuah novel ringan Fate/Zero, iaitu kisah awal kepada Fate/stay night, ciptaan TYPE-MOON dan penerbit iaitu Nitroplus.

Sejarah

Irisviel von Einzbern merupakan wirawati dalam kisah Fate/Zero serta merupakan rakan seperjuangan kepada Saber termasuklah peranannya sebagai saluran awal kepada Holy Grail. Irisviel ialah ibu kepada Illyasviel von Einzbern; anak perempuannya telah diubahsuai di dalam kandungannya untuk menjadi homunculus, sejenis makhluk dengan rupa dan bentuk manusia namun diperbuat daripada kelompok-kelompok litar sihir. Speerti anak perempuannya, Irisviel ialah seorang homunculus, makhluk tiruan yang dicipta oleh keluarga Einzbern. Dia dibesarkan untuk menjadi boneka yang tidak memiliki keinginan, namun menemui kegembiraan kewujudannya setelah melahirkan Illyasviel.

Peranan

Meskipun Irisviel dan Saber bekerjsama, Master Saber sebenarnya ialah Kiritsugu Emiya, iaitu wakil keluarga Einzbern dalam peperangan tersebut yang bertindak secara bebas daripada Servantnya dan hadir di Bandar Fuyuki tanpa ditemaninya. Irisviel telah ditugaskan dengan peranannya sebagai saluran kepada Holy Grail dan bertindak sebagai penyembuh Saber dan rakan sokongan sambil Kiritusgu bekerjasama dengan pembantunya, Maiya Hisau.
Irisviel kelihatan tidak bersalah dan berperasaan bebas, yang lahir daripada kehidupannya di istana Einzbern di Eropah tanpa meninggalkan kediamannya itu sehinggalah permulaan Peperangan Holy Grail ke-4, yang telah menyebabkannya meninggalkan istana tersebut ke Jepun bersama-sama Saber. Di atas kehidupannya sejak kecil yang terpencil dan terasing daripada masyarakat, dia berasa kagum dan terpegun melihat keindahan Bandar Fuyuki dan mengembara di sekelilingnya bersama-sama Saber sebagai pengiring pada hari pertamanya. Sikapnya yang bebas telah mengeratkan hubungannya dengan Saber, sehingga berputus untuk memilih pakaian yang bersesuainya dengan Saber manakala Saber pula sanggup berkongsi kehidupan silamnya dengan Irisviel sendiri.
Meskipun Irisviel bersikap demikian, dia tetap berkelakuan matang dan saling memahami keadaan Kiritsugu yang sentiasa terseksa serta keadaan di mana dirinya mungkin terbunuh di dalam peperangan tersebut disebabkan oleh tindakan lelaki itu. Irisviel juga telah cuba untuk memberi Saber suatu tanggapan yang lebih baik terhadap Kiritsugu kerana Saber merasakan sikap Masternya yang agak sombong dan kurang prihatin itu lahir daripada kepercayaannya bahawa Saber adalah tidak sesuai menjadi pengiringnya disebabkan oleh jantinanya.
Kampung Kok Jerat

Poskod

Poskod yang digunakan di Kampung Kok Jerat, Wakaf Bharu, Kelantan adalah 16040.
Howard Schultz

Keluarga

Pada 5 Ogos 2010, akhbar Daily Mirror melaporkan Howard Schultz seorang bilionair yang membesar dalam keluarga miskin di Brooklyn, New York. Beliau pernah tinggal di kawasan perumahan subsidi Canarsie khas untuk golongan miskin.  Bapanya pemandu trak tentera Amerika Syarikat. Pada 1962  ayahnya patah tulang kaki yang serius dan sukar bekerja. Ibunya Elaine berharap sangat kepada dua adiknya iaitu Ronnie dan Michael. 
Beliau aktif sukan besbol, bola sepak dan bola keranjang dan dapat biasiswa sukan dari  Northern Michigan University. Dia mendapat ijazah komunikasi pada 1975.

Kerjaya

Mulanya dia bekerja sebagai jurujual di syarikat Xerox . Tahun 1979 menjadi pengarah urusan di syarikat Sweden, pembuat minuman kopi Hammarplast. Pada 1981 dia pergi ke Seattle untuk meninjau kedai-kedai kopi terbaik di sana yang dipanggil Starbucks. 1982 dia menyertai Starbuck dan menjadi pengarah pemasaran.

Membangunkan Stabucks

Sebuah kedai menjual biji kopi terdapat di Hammarplast Seattle. Semasa dia melancong ke Milan Itali pada 1981, dia melihat banyak kedai kopi di lorong-lorong di Itali sebagaimana bar di Amerika Syarikat. Dia mencadangkan Starbucks ditukar kepada kedai kopi, bukan semata-mata menjual biji kopi.  Pada 1987 Schultz menjadi Ketua Pegawai Eksekutif Starbucks pertama.
Idea awalnya untuk membuka rangkaian kedai kopi di segenap lorong dan menjadimedan perbincangan sebagaimana d Itali telah ditolak mentah-mentah. Oleh itu dia membuka sendiri kedai kopi dengan nama Il Giornale pada 1985. Kemudian , Starbucks telah dijual kepada Schultz and Il Giornale pada harga $3.8 million.

Kejayaan

Starbucks mempunyai 172,000 pekerja di lebih 16,000 cawangan di seluruh dunia. Di Amerika Syarikat (AS), Starbucks turut menyediakan penjagaan kesihatan secara percuma kepada pekerja sambilannya.
Pasukan bola sepak kebangsaan Belgium

Generasi awal (1901-1979)

Belgium dimainkan permainan rasmi pertama pada 1 Mei 1904, menentang Perancis; permainan peristiwa penuh di berakhir dengan seri 3-3.
Daerah Portalegre

Daerah Portalegre merupakan sebuah daerah yang terletak di Portugal yang memiliki keluasan wilayah 6,065 km² dan populasi 127,018 orang pada tahun (2005). Ibu kotanya ialah Portalegre.
Akademi Lama Polis Singapura

Akademi Lama Polis (singkatan: OPA, secara rasmi hanya Akademi Polis) merupakan latihan polis kemudahan sekolah ini terletak di 1 Mount Pleasant Road dari Thomson Road di Singapura. Itu merupakan lembaga latihan utama untuk Singapura Polis Komando Angkatan Latihan sehingga Disember 2005 ketika sebahagian besar fungsi sekolah pindah ke Pasukan Home baru Academy. Hari ini, pelbagai agensi ini digunakan oleh pelbagai organisasi, termasuk Jabatan Perkhidmatan Pihak polis Nasional dan Pihak polis Sekolah Memandu dari Pihak polis Singapura, dan sekolah latihan dari Aetos Pengurusan Keselamatan dan Certis CISCO.

Sejarah

Akademi Polis di lokasi Korporat Jalan Thomson yang pertama berfungsi sebagai rumah kekal dari apa ini kemudian dikenali sebagai Depot Polis pada tahun 1929. Hal ini terus berfungsi sebagai tempat latihan polis ketika Depot Polis berganti nama menjadi Sekolah Latihan Polis pada tahun 1945, dan selama tempoh 16 September 1963 hingga 9 Ogos 1965 ketika Singapura adalah sebahagian dari Malaysia dan sekolah itu bernama Sekolah Latihan Polis sebelum reverting kembali ke nama semula selepas kemerdekaan Singapura.
Sebagai sebahagian daripada pelaksanaan perampingan SPF pada tahun 1969, Pihak polis Latihan Sekolah diangkat menjadi sebuah akademi penuh dan mengambil nama "Akademi Pihak polis Singapura" (SPA), ketika itu Menteri Dalam Negeri dan Pertahanan Lim Kim San merasmikan upacara pada tarikh 2 Ogos 1969. Singapura Police Academy berfungsi sisi ini operasi latihan polis, sedangkan fungsi kakitangan berada di bawah Jabatan Latihan Polis, sebelum kedua-dua secara rasmi menyertai sebagai Komander Latihan (TRACOM) pada tahun 1997. Nama "Akademi Pihak polis", bagaimanapun, dikekalkan terutama melalui rujukan kampus latihan.
Lagan Bungin

Poskod

Poskod yang digunakan di Lagan Bungin adalah 38385. Terdapat 13 buah desa di dalam daerah kecamatan Talang Empat.
Jengka (filem)

Sinopsis

Mengisahkan pasangan suami isteri yang bakal menimang cahaya mata mereka tetapi dengan keadaan yang tidak mengizinkan membuatkan si isteri ingin bersalin di kampung halaman beliau iaitu Jengka, Pahang. Bagaimanapun, mak bidan yang dijemput datang ke majlis itu menasihatkan Nini supaya tidak dibebankan dengan tekanan perasaan. Ini kerana, Nini akan diganggu ‘semangat tidak baik’. Malangnya, pada majlis kenduri itu Nini mengetahui kecurangan Basir yang memiliki kekasih gelap. Akibat kecewa dan memberontak, Nini akhirnya lari dari rumah. Nini menyusup masuk ke ladang kelapa sawit yang didakwa ‘berpenunggu’ dan hilang secara tiba-tiba. Bahkan, paling megejutkan Basir, along dan orang kampung hanya mendengar jeritan Nini dan tangisan bayinya.

Penerbitan

Jengka diarahkan oleh Ramdan Che Hassan dan Nyon Othman, dengan Aziz M. Osman bertindak sebagai penerbit, penulis skrip dan penasihat cerita. Aziz mendapat idea untuk menerbitkan filem ini secara kebetulan, ketika sedang menyiapkan drama hari raya untuk TV3. Beliau tertarik dengan kisah yang diceritakan oleh lelaki yang bertemu dengannya, dan ingin menjadikannya sebagai sebuah karya. Perbelanjaan telah digunakan untuk filem Jengka dan mencecah sebanyak RM1 juta.
Beberapa pelakon popular tanah air telah dipilih untuk watak lakonan, termasuk Ramona Zamzam yang merupakan bekas peserta Dewi Remaja 2009/10 dan Riezman Khuzaimi.

Keluaran dan sambutan

Jengka ditayangkan pada 26 Mac 2015 dan menerima ulasan positif dari pengkritik filem. Nurfarhana Mohamed dari Utusan Malaysia menulis bahawa filem ini mengambil konsep penemuan rakaman dan inspirasi yang kelihatan sama seperti Paranormal Acitivity dan dianggap tidak menghampakan dan boleh diklasifikasikan sebagai satu percubaan yang baik. Aqmar Mustaza dari Sinar Harian pula menyifatkan gandingan Riezman Khuzaimi dan Ramona Zamzam dilihat kurang menjadi, bukan kerana perbezaan usia, namun kurang keserasian.